text: Strikkere bliver udfordret i genbrugsstrik
  02 oktober 2015 kl. 18.00
  Otte tilbageværende strikkere i Den Store Strikkedyst bliver udfordret i genbrugsstrik på Gram Slot.
  Der er nu otte strikkere tilbage i Den Store Strikkedyst på Gram Slot. Dagens tema er genbrug, og strikkerne skal i to opgaver strikke nyt liv ind i gamle sager.
  Deltagerne bliver udfordret på forskellig vis. De bliver blandt andet udfordret, når de ud af meget begrænsede genbrugsgarner skal strikke en dametaske til en hank, som de ikke selv har valgt. I programmet opstår der dramatiske øjeblikke, da kvinderne kæmper om at få fat i de genbrugs-genstande, de skal bruge til at strikke med. 
  Strikkerne skal desuden dyste i disciplinen upcycling, hvor de skal skabe en ny beklædningsdel ud af to forskellige stykker genbrugsstrik.
  